Konga frankolino

La Konga frankolino, Francolinus nobilis estas birdo de la familio de Fazanedoj de la ordo de Kokoformaj kaj grupo de afrikaj frankolinoj. Oni ĵus proponis reorganizadon de tiu specio de Francolinus en la genro Pternistis kun 23 aliaj specioj. Formas superspecion kun F. erckelii, F. ochropectus, F. castaneicollis kaj F. jacksoni.

Ĝi estas ĝis 35 cm longa, surterema arbara frankolino kun malhela ruĝecbruna plumaro, griza kapo, ruĝaj beko kaj kruroj, brunaj irisoj, nuda ruĝa ĉirkaŭokula haŭtaĵo kaj ruĝecgriza sube. Ambaŭ seksoj estas similaj. La ino estas iom pli malgranda ol la masklo. La junuloj havas pli senkoloran plumaron.

La Konga frankolino distribuiĝas en montaj arbaroj de orienta Demokratia Respubliko Kongo, sudokcidenta Ugando kaj limoj inter Burundio kaj Ruando. Ĝi estas timida kaj kaŝema birdo, pli ofte aŭdata ol vidata. Ties dieto konsistas ĉefe el semoj.

 Statuso kaj konservado 
Kvankam surloke komuna en multo de sia teritorio, kaj pritaksata kiel Malplej Zorgiga ĉe la IUCN Ruĝa Listo de Minacataj Specioj, ĵusaj studoj pri tiu specio en propra habitato en sudokcidenta Ugando detektis ties ĉeeston je nur 1 el 10 studataj punktoj.  La studo konkludis, ke reanalizo de la statuso de la Konga frankolino estus justigita pro ŝajna forta prefero por montara bambuarbaro, kiu estas rara kaj disa habitato.

 Referencoj 

 Eksteraj ligiloj 
 BirdLife Species Factsheet 
 IUCN Ruĝa Listo
Ruĝa Listo de Minacataj Specioj.] Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Birdoj de Afriko